40. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 672 της 3/8 Οκτ. 1975 (ΦΕΚ Α΄ 219) Περί εγγραφής και μετεγγραφής τυφλών και βαρυκόων μαθητών εις τα Γυμνάσια. Έχοντες υπ’ όψει: 1.Την παρ. 1 του άρθρ. 12 του Α.Ν. 129/1967 «περί οργανώσεως και διοικήσεως της Γενικής Εκπαιδεύσεως, και άλλων τινών διατάξεων». 2.Την υπ’ αριθ. 26/19.9.1975 γνωμοδότησιν του Ανωτάτου Εκπαιδευτικού Συμβουλίου. 3.Την υπ’ αριθ. 745/1975 γνωμοδότησιν του Συμβουλίου της Επικρατείας προτάσει του Ημετέρου επί της Εθνικής Παιδείας και Θρησκευμάτων Υπουργού, αποφασίζομεν: Άρθρον μόνον.-1.Εγγραφή τυφλών και βαρυκόων (πρώην κωφαλάλων) μαθητών εις την πρώτην και τας λοιπάς τάξεις του Γυμνασίου ή και μετεγγραφή των μαθητών τούτων εξ Ιδιωτικών εις Δημόσια Γυμνάσια, γίνεται άνευ εισαγωγικής ή κατατακτηρίου εξετάσεως. 2.Η εγγραφή ή μετεγγραφή γίνεται μετ’ έγκρισιν του οικείου Διοικητικού Επιθεωρητού Μέσης Εκπαιδεύσεως, κατόπιν υποβολής των κατά περίπτωσιν τίτλων σπουδών και διαγνωστικής εκθέσεως εκδιδομένης παρά του Δημοσίου Ιατροπαιδαγωγικού Κέντρου ή Σταθμού εξ ης να προκύπτη ότι ο μαθητής ούτος δύναται να παρακολουθήση το πρόγραμμα μαθημάτων του Γυμνασίου και να προσαρμοσθή εις το σχολικόν περιβάλλον άνευ δυσμενών ψυχολογικών επιπτώσεων επί του ιδίου. 3.Μετεγγραφή των μαθητών της ανωτέρω κατηγορίας εκ Δημοσίων εις Ιδιωτικά Γυμνάσια και τανάπαλιν γίνεται ελευθέρως και μέχρι 30ής Απριλίου. 